कक्राझार जिल्लायाव क’रना जिउसानि साग्लोबनाया गिख्रंथाव महर लादों। जिल्लायाव दिनै क’रना जिउसाजों साग्लोबजानानै साथाम सुबुंनि जिउ खहा जायो। आथिखालाव क’रना जिउसाजों साग्लोबजानानै जिउ गोमानाय अनजिमाया सा 13 सिम जाहैबाय। क’रना जिउसाजों साग्लोबजानानै अबथिरायै जिउ गोमानाय सुबुंफोरखौ फारियै सिमबरगाव ओनसोलनि मजाबारिनि बर्नबेस मुर्मु (35), तितागुरिनि दालिमि बसुमतारी (45) आरो भाउरागुरिनि नारायण सरकार होन्नानै सिनायथिनाय जादों।